**ecoul**

*Poezieînrampă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimeni nu-mi poate opri ecoul

Ce vrea s-alerge-n căutare,

Dar până se formează

Prin corp călătorește ca și cum

Își vede visul prin trăiri

Să fie el eroul aplaudat de soare.

Mă zbat prin gesturi zilnic

Nici ochii nu mai vor să vadă,

Iar pieptul e prea slăbit

Lovit de nașteri de viori

Cu lungi dispute-n șoapte

Mă regăsesc mai îndoielnic în plină stradă.

Urlând durerea însămânțată-n mine

Un țipăt cald prelung,

Cu ifose de minți predestinate

Cobor si urc prin munții rătăciți

Prin văi și câmpuri mai înalte

Ecoul meu spre tine ce vrea să te ajung.

Ajung să mă prezint doar ca un oft

Cu trup epuizat de nașteri

N-am reușit să-l fac să spună

Ce palmele simțeau prin țepi de flori

Plăceri prin răni

Sperând la urletul cu moft de creșteri.

Autor:MiliD.

copyright

poezieînrampă

#poezie #sacitim #carti